Document ID: /roh_data/filtered/Billingualer_Corpus_interleaved-de-rm.jsonl.gz/1217

This is a text translated from German to Rumantsch Grischun.
Eliette von Karajan Kulturfonds vergibt sechs Preise

Bereits zum sechsten Mal hat der Eliette von Karajan Kulturfonds Preise an Bündner Kulturschaffende vergeben. Ausgezeichnet werden vier Kulturschaffende mit Preisen in der Höhe von je 30'000 Franken. Zwei weitere Kulturschaffende erhalten Förderpreise in der Höhe von je 12'500 Franken.

Aus Anlass der Wohnsitznahme der Familie von Karajan vor rund 45 Jahren im Kanton Graubünden hat Eliette von Karajan im Jahr 2000 für den Kanton Graubünden den Eliette von Karajan Kulturfonds geschaffen. Die jährlich vergebenen Preise des Kulturfonds sollen den Kulturschaffenden ermöglichen, sich auf Ihrem Gebiet weiterzuentwickeln und sich noch intensiver mit ihrer kulturellen Arbeit beschäftigen zu können. Neben der finanziellen Unterstützung sind die Preise auch eine Wertschätzung und eine Bestätigung der bisher geleisteten Arbeit.

Dieses Jahr werden sechs Bündner Kulturschaffende mit Preisen im Gesamtwert von 145'000 Franken ausgezeichnet. Die Preisträgerinnen und Preisträger 2006 des mit je 30'000 Franken dotierten Preises sind: Felix Benesch, Berlin (Theater, Regie), Manfred Ferrari, Malans (Theater, Regie), Kurt Grünenfelder, Zürich (Theater, Schauspiel) sowie Ursina Lardi, Berlin (Theater, Schauspiel). Förderpreise in der Höhe von je 12'500 Franken erhalten: Ingrid Alexandre, Biel (Gesang) und Madleina Collenberg, Chur (Flöte).

Gremium: Erziehungs-, Kultur- und Umweltschutzdepartement

Quelle: dt Amt für Kultur

Data: 27.11.2006

Il fond cultural Eliette von Karajan surdat sis premis

Gia per la sisavla giada ha il fond cultural Eliette von Karajan surdat premis a Grischunas ed a Grischuns che lavuran sin il champ cultural. Distinguidas vegnan quatter artistas ed artists cun premis d'ina summa da mintgamai 30'000 francs. Duas ulteriuras artistas survegnan premis da promoziun d'ina summa da mintgamai 12'500 francs.

Perquai che la famiglia von Karajan ha prendì domicil en il chantun Grischun avant bunamain 45 onns, ha Eliette von Karajan fundà l'onn 2000 il "fond cultural Eliette von Karajan" per il chantun Grischun. Ils premis che vegnan surdads mintga onn duain dar la pussaivladad a questas persunas da sa sviluppar vinavant sin lur champ e da pudair sa deditgar en moda anc pli intensiva a lur lavur culturala. Ultra dal sustegn finanzial èn ils premis er ina stima ed ina conferma da la lavur prestada fin ussa.

Quest onn vegnan distinguidas sis Grischunas u Grischuns cun premis d'ina valur totala da 145'000 francs. Las persunas che survegnan l'onn 2006 il premi da mintgamai 30'000 francs èn: Felix Benesch, Berlina (teater, reschia), Manfred Ferrari, Malans (teater, reschia), Kurt Grünenfelder, Turitg (teater, actur) sco er Ursina Lardi, Berlina (teater, actura). Premis da promoziun en la summa da mintgamai 12'500 francs survegnan: Ingrid Alexandre, Bienna (chant) e Madleina Collenberg, Cuira (flauta).

Gremi: departament d'educaziun, cultura e protecziun da l'ambient

Funtauna: rg uffizi da cultura

Data: 27.11.2006